*Saistošo noteikumu projekts*

**Grozījumi Alūksnes novada pašvaldības domes 2024. gada 28. marta saistošajos noteikumos Nr. 11/2024 “Par interešu izglītības programmu īstenošanu Alūksnes novadā”**

*Izdoti saskaņā ar Pašvaldību likuma 44. panta otro daļu*

Izdarīt Alūksnes novada pašvaldības domes 2024. gada 28. marta saistošajos noteikumos Nr. 11/2024 “Par interešu izglītības programmu īstenošanu Alūksnes novadā”(Latvijas Vēstnesis, 2024, Nr. 69)šādus grozījumus:

1. Izteikt 6.2. apakšpunktu šādā redakcijā:

“6.2. pašvaldības budžetā kārtējam gadam šim mērķim paredzētajiem līdzekļiem:

6.2.1. Centra īstenotajā mazpulku darbības programmā līdz 20 mācību stundām nedēļā;

6.2.2. Alūksnes Mūzikas skolas īstenotajā pūtēju orķestra programmā līdz 30 mācību stundām nedēļā un defilē programmā līdz 15 mācību stundām nedēļā;

6.2.3. Alūksnes Sporta skolas īstenotajās sporta programmās līdz 60 mācību stundām nedēļā.”

1. Papildināt Pielikumā Nr.1 5.punktu ar:

|  |  |
| --- | --- |
| Mācību procesa pašnovērtējums(1- 3 konkrēti secinājumi) |  |
| Norādīt, ja mācību gadā ir radušās problēmas interešu izglītības pulciņu darbībā |  |
| Secinājumi un ieteikumi interešu izglītības īstenošanas procesa pilnveidei |  |

3. Izteikt Pielikuma Nr.2 3.punktu šādā redakcijā:

|  |  |  |
| --- | --- | --- |
| 3. | **Programmas atbilstība izvirzītajai mācību gada prioritātei** |   |
|   | Programmas saturs pilnībā atbilst mācību gada prioritātei | 5 |
|   | Programmas saturs daļēji atbilst mācību gada prioritātei | 3 |
|   | Programmas saturs neatbilst mācību gada prioritātei | 0 |

**Paskaidrojuma raksts**

**Alūksnes novada pašvaldības domes Nr. \_\_/2025 saistošajiem noteikumiem “Grozījumi Alūksnes novada pašvaldības domes 2024. gada 28. marta saistošajos noteikumos Nr. 11/2024 “Par interešu izglītības programmu īstenošanu Alūksnes novadā”” izdošanu**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | Alūksnes novada pašvaldības 2024. gada 28. marta saistošajos noteikumos Nr. 11/2024 “Par interešu izglītības programmu īstenošanu Alūksnes novadā”grozījumu mērķis ir deleģēt ar profesionālās ievirzes mūzikā saistīto pūtēju orķestra interešu izglītības programmu Alūksnes Mūzikas skolai. Ar šiem noteikumiem tiek mainīta Alūksnes pūtēju orķestra pakļautība no Alūksnes Bērnu un jauniešu centra uz Alūksnes Mūzikas skolu, jo pūtēju orķestra darbību nodrošina Alūksnes Mūzikas skolas audzēkņi.Noteikumos veikti grozījumi pielikumos, kas dos iespēju detalizēti izvērtēt interešu izglītības programmu pieteikumus.Pašvaldības domes pilnvarojums izdot saistošos noteikumus “Par interešu izglītības programmu īstenošanu Alūksnes novadā” izriet no Pašvaldību likuma 44. panta otrās daļas, kas nosaka, ka pašvaldības dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību. Savukārt, gādāt par iedzīvotāju izglītību, tostarp, nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību, ir pašvaldības autonomā funkcija atbilstoši šī likuma 4. panta pirmās daļas 4. punktam. |
| 2. Fiskālā ietekme uz pašvaldības budžetu | Saistošo noteikumu īstenošana neietekmē pašvaldības budžetu. Saistošie noteikumi neparedz palielināt pašvaldības budžeta izdevumus interešu izglītības īstenošanai.Saistošie noteikumi paredz, ka tāpat kā iepriekš pūtēju orķestra dalībniekiem netiek paredzēts līdzmaksājums.Papildu valsts mērķdotācijai interešu izglītības pedagogu darba algai un valsts sociālās apdrošināšanas iemaksām 2025. gadam pašvaldības budžetā plānotie izdevumi šim mērķim orķestra programmā 32 660 EUR. |
| 3. Sociālā ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Ietekme uz vidi – nav attiecināms.Ietekme uz iedzīvotāju veselību – pašvaldības nodrošināta bezmaksas izglītība bērniem un jauniešiem brīvā laika pavadīšanas dažādošanai, pilnveidei un attīstībai. |
| 4. Ietekme uz administratīvajām procedūrām un to izmaksām | Saistošie noteikumi paredz, ka turpmāk ar profesionālās ievirzes izglītības novirzienu saistīto pūtēju orķestra programmu īstenos profesionālās ievirzes izglītības iestāde “Alūksnes Mūzikas skola”. Saistošie noteikumi paredz, ka, lai pašvaldības noteiktā iestāde vai privātpersona varētu pretendēt uz valsts vai pašvaldības budžeta finansējumu interešu izglītības programmas pedagogu darba algai un valsts sociālās apdrošināšanas iemaksām, tās pieteiktajai programmai ir jāatbilst noteiktiem satura un kvalitātes kritērijiem. Pieteiktās programmas izvērtē un šim mērķim pieejamo finansējumu sadala ar pašvaldības izpilddirektora rīkojumu izveidota komisija. Komisija divus gadus izvērtējot programmas pēc jaunajiem kritērijiem ir saskatījusi nepieciešamus papildinājumus, lai pēc iespējas mērķtiecīgāk varētu izvērtēt iesniegtās programmas.Interešu izglītības programmu īstenošanas metodisko vadību un atbilstības uzraudzību nodrošina Alūksnes Bērnu un jauniešu centrs.Personas saistošo noteikumu piemērošanas jautājumos var griezties Alūksnes novada pašvaldības iestādē “Izglītības pārvalde”.Saistošo noteikumu īstenošana neietekmē administratīvo procedūru izmaksas. |
| 5. Ietekme uz pašvaldības funkcijām un cilvēkresursiem | Saistošo noteikumu izpildei nav nepieciešams pašvaldībā veidot jaunas institūcijas, darba vietas vai paplašināt esošo institūciju kompetenci. |
| 6. Informācija par izpildes nodrošināšanu | Saistošo noteikumu izpildi, papildu iesaistītajām pašvaldības izglītības iestādēm, nodrošinās pašvaldības iestādes “Izglītības pārvalde” un “Centrālā administrācija” ar esošajiem cilvēkresursiem. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu projekts no 2025. gada …. līdz 2025. gada … publicēts Pašvaldības tīmekļa vietnē www.aluksne.lv sabiedrības viedokļa noskaidrošanai.Norādītajā termiņā pašvaldībā priekšlikumi ir |